મંગળવારે સ્થાનિક સમય મુજબ બપોરે ૩.૦૫ વાગ્યે એક શખ્સ એની હોમ ડેપો પિકઅપ ટ્રક ચલાવતો હ્યુસ્ટન સ્ટ્રીટ પર વેસ્ટ સાઈડ હાઈવે બાઈસીકલ પાથમાં ઘૂસ્યો હતો. આ માર્ગ સાઈકલસવારો માટે અલાયદો રાખવામાં આવ્યો છે. હુમલાખોરે દક્ષિણ દિશા તરફ બેફામ રીતે ટ્રક હંકારવાનું શરૂ કર્યું હતું અને ઘણા રાહદારીઓ તથા સાઈકલસવારોને કચડી નાખ્યા હતા કે હડફેટમાં લીધા હતા. એ હુમલામાં આઠ જણનાં મરણ થયા છે અને બીજાં ૧૨ જણ ઘાયલ થયા છે.